Celebrating three years of CoARA – Collectively shaping the future of research assessment
2025-12-03 | Aalborg University, Kopenhagen, Denmark
Povodom treće obljetnice Koalicije za unapređenje istraživačkog vrednovanja (CoARA), u suradnji s Europskom sveučilišnom asocijacijom (EUA), Science Europe i Europskom komisijom, održat će se posebno događanje pod nazivom „Celebrating three years of CoARA: Collectively shaping the future of research assessment”. Događaj će se održati 3. prosinca 2025. godine na Sveučilištu Aalborg u Kopenhagenu, Danska.
Događaj će okupiti vodeće stručnjake i dionike u području znanstvenog vrednovanja radi rasprave o tome kako načela CoARA-e nastavljaju oblikovati reformu vrednovanja istraživanja u znanstvenom okruženju. Raspravljat će se o aktualnim izazovima poput utjecaja umjetne inteligencije na vrednovanje istraživanja.
Uz refleksiju o dosadašnjem napretku, događanje će poslužiti i kao proslava kolektivnog doprinosa globalnoj primjeni načela odgovornog istraživačkog vrednovanja.
Više informacija i prijave dostupne su na poveznici.

Zagreb Science Communication Forum 2025
2025-12-04 | Representation of the European Commission in Croatia, Ul. Augusta Cesarca 4–6, Zagreb, Croatia (Local Name: Hrvatska)
Zagreb Science Communication Forum 2025, pod motom Mind the Gap: Bridging Science, Policy and Publics, otvara pitanje kako put od otkrića vodi do povjerenja javnosti i stvarnog utjecaja na politike. Forum okuplja istraživače, donositelje politika, stručnjake za komunikaciju, novinare i širu javnost, s ciljem razmjene iskustava, unaprjeđenja vještina i jačanja uloge znanstvenoistraživačkog rada u Europi uoči donošenja budućeg Okvirnog programa za istraživanje i inovacije FP10.
Događanje organizira Institut Ruđer Bošković u suradnji s Predstavništvom Europske komisije u Hrvatskoj. Forum spaja elemente newsrooma, policy laba i izlaganja primjera dobrih praksi te propituje kako laboratorijsko istraživanje pretvoriti u razumijevanje javnosti, a zatim u djelovanje prije nego što FP10 definira europske prioritete. Program uključuje uvodno izlaganje Marcina Mońka iz Izvršne agencije Europskog istraživačkog vijeća (ERCEA).
Zagreb Science Communication Forum 2025 održava se 4. prosinca 2025. u Predstavništvu Europske komisije u Hrvatskoj, Ul. Augusta Cesarca 4–6, Zagreb.
Više informacija i program pronađite na poveznici.

Can the ERA Act Help Reach 100% Open Access?
2025-12-10 11:00 - 12:30 (Europe/Paris) | Zoom
Webinar pod nazivom „Can the ERA Act Help Reach 100% Open Access?“, u u organizaciji SPARC Europe i inicijative Knowledge Rights 21, bavit će se najnovijim razvojem politika na razini Europske unije te ulogom istraživačke zajednice, knjižnica i institucija u ostvarenju potpunog otvorenog pristupa znanstvenoj komunikaciji.
Webinar se održava 10. prosinca 2025., u terminu 11:00–12:30 (CET).
Webinar nudi uvid u ključne izazove i prepreke za postizanje 100 % otvorenog pristupa (OA) te razmatra kako se institucije i knjižnice mogu uključiti u europske napore za promjenu politike i zakonodavstva.
Više informacija i poveznicu za registraciju možete pronaći na stranici događanja: https://www.knowledgerights21.org/news-story/oa100-webinar

EOSC Winter School 2026
2026-01-26 - 2026-02-01
U tjednu od 26. siječnja do 1. veljače 2026. godine održat će se treće izdanje EOSC Winter School – Zimske škole o Europskom oblaku za otvorenu znanost (EOSC). Kao i prethodne dvije godine, novo izdanje okupit će širok spektar sudionika iz EOSC zajednice: predstavnike projekata financiranih iz programa Obzor Europa povezanih s EOSC-om, članove tematskih radnih skupina (Task Forces), stručne skupine (Opportunity Area Expert Groups), Upravni odbor i Tajništvo udruženja EOSC-A, predstavnike Europske komisije te druge dionike.
Sudionici će imati priliku razmijeniti iskustva, ojačati suradnju i oblikovati buduće smjernice razvoja EOSC-a kroz radionice, rasprave i umrežavanje.
Više informacija i prijave pronađite na poveznici.

20th International Digital Curation Conference
2026-02-16 - 2026-02-18 | Zagreb, Croatia (Local Name: Hrvatska)
20. izdanje International Digital Curation Conference (IDCC26) održat će se u Zagrebu od 16. do 18. veljače 2026. Riječ je o dugogodišnjem međunarodnom događanju koje okuplja stručnjake, organizacije i institucije iz različitih disciplina s ciljem razmjene iskustava i ideja o upravljanju i očuvanju digitalnih sadržaja. Konferencija pruža priliku za raspravu o aktualnim politikama i praksama te za povezivanje stručnjaka koji se bave izazovima i mogućnostima u području digitalnog očuvanja podataka.
Ovogodišnji IDCC s temom Umjetna inteligencija, štednja i autoritarizam: suvremeni izazovi u digitalnom očuvanje i upravljanju podacima bavi se utjecajem društvenih i političkih okolnosti na digitalno očuvanje te poziva na raspravu o otpornosti zajednice u takvom okruženju. U fokusu su rizici i prilike povezane s umjetnom inteligencijom i strojnim učenjem, financijskim ograničenjima te prijetnjama od strane vlada i korporacija. Uz prepoznavanje izazova, naglasak je i na primjerima otpornosti i otpora koji podržavaju otvorenu znanost i društvene promjene.
Više informacija o konferenciji pronađite na poveznici.

Open Education Week 2026
2026-03-02 - 2026-03-06 | Hibridno
Open Education Week (OE Week) 2026 počinje 2. ožujka 2026. i traje do 6. ožujka 2026.
Radi se o globalnoj inicijativi koju je 2012. pokrenuo Open Education Global (OEGlobal), međunarodna organizacija posvećena otvorenom obrazovanju. Cilj je inicijative podići svijest o otvorenom obrazovanju, promovirati pristup obrazovanju, podijeliti primjere dobre prakse, pružiti platformu za suradnju, inovacije i razmjenu resursa te tako potaknuti inkluzivno, pristupačno i što otvorenije obrazovanje.
OE Week omogućuje da razne institucije kao što su škole, sveučilišta, knjižnice i druge organizacije aktivno doprinesu otvorenom obrazovanju kroz konkretne aktivnosti: radionice, materijale, diskusije o OER-u i slično. Time se jača globalna zajednica otvorenog obrazovanja.
Iako događaj službeno traje od 2. – 6.3.2026, organizatori potiču organiziranje radionica i drugih aktivnosti u širem vremenskom okviru – između veljače i travnja 2026.
Događanja mogu biti online ili uživo (u učionicama, knjižnicama, školama i dr.), a obuhvaćaju razne formate: radionice, webinare, rasprave, debate, predstavljanje otvorenih obrazovnih resursa (OER), razmjenu dobrih praksi i dr. Sudionici mogu biti nastavnici, edukatori, knjižničari, studenti, istraživači, zagovornici otvorenog obrazovanja i svi zainteresirani za ideju otvorenog, dostupnog i inkluzivnog obrazovanja.
Preporučeno je koristiti „OEWeek Event Organiser Handbook“, vodič za organizaciju vlastitih aktivnosti u sklopu OE Week-a.
Ako želite organizirati vlastiti događaj u sklopu OE Week-a, moguće ga je prijaviti i promovirati u sklopu OE Week kalendara.
Materijali i rezultati radionica, webinara i drugih aktivnosti često se dijele javno – u formi otvorenih obrazovnih resursa (OER), prezentacija, vodiča, videozapisa i slično, što je u skladu s misijom otvorenog obrazovanja.
Više informacija pronađite na poveznicama:
https://oeweek.oeglobal.org/
https://www.oeglobal.org/2025/09/10/oeweek-2026-announced/

FDO2026 – 3rd FAIR Digital Objects Conference
2026-03-25 - 2026-03-27 | Beč, Austrija
FDO2026 održat će se od 25. do 27. ožujka 2026. na Tehničkom sveučilištu u Beču (TU Wien). Konferencija okuplja stručnjake iz znanosti te industrije, s ciljem istraživanja razvoja i primjene FAIR digitalnih objekata (engl. FDOs) kao temelja za međunarodnu interoperabilnost podataka i izgradnju sustava temeljenih na STAP principima (suverenost, transparentnost, odgovornost i postojanost).
Polaznici će sudjelovati u gostujućim predavanjima, panelima, posterima, demonstracijama, radionicama i edukacijskim sesijam.
Poziv za dostavu sažetaka otvoren je do 15. rujna 2025. godine. Za više informacija posjetite službenu web stranicu konferencije.

Srce DEI 2026
2026-04-28 - 2026-04-29 | Sveučilište u Zagrebu, Ul. Radoslava Cimermana 88, Zagreb
Konferencija Srce DEI 2026 održat će se 28. i 29. travnja 2026. u prostoru Sveučilišta u Zagrebu (SEECEL), u suradnji sa Sveučilištem, te će obuhvatiti aktualne teme poput umjetne inteligencije, kibernetičke sigurnosti i digitalnih tehnologija u obrazovanju. Sudionici će saznati kako Srce planira dalje unaprjeđivati nacionalnu e-infrastrukturu i podršku znanstvenoj i akademskoj zajednici, a sve novosti bit će dostupne na mrežnim stranicama Srca i konferencije.

9th World Conference on Research Integrity
2026-05-03 - 2026-05-06 | Vancouver, British Columbia, Canada
Svjetska konferencija o istraživačkom integritetu (WCRI) održat će se od 3. do 6. svibnja 2026. godine u Vancouveru, Kanada. Događaj je otvoren za sve discipline, profesionalne razine i faze karijere, te uključuje sve dionike u području istraživačkog integriteta – sveučilišta, znanstvene institute, financijere istraživanja, izdavače i vlade. Tema WCRI 2026 je “Indigenous ways of being, Artificial Intelligence, and Research Security: shaping the future of research integrity”.
Konferencija ima dugu povijest izrade utjecajnih političkih izjava, poput Singapurske izjave, Načela iz Hong Konga i Izjave iz Cape Towna, a cilj joj je nastaviti tu tradiciju s još jednim značajnim ishodom. Raznolikost je u središtu događanja, uz predanost uključivanju različitih etničkih skupina, spolova, geografskih područja i disciplina. Mladim stručnjacima na početku karijere također će se pružiti podrška kroz doktorski forum, radionice i sesije “upoznaj stručnjaka” tijekom konferencije.
Više o konferenciji saznajte na poveznici: https://wcri2026.org/

FOR2026 Conference – The Future of Open Research: Reliable, Responsible, Equitable
2026-05-04 - 2026-05-06 | München, Njemačka
FOR2026 Conference, posvećena budućnosti znanstvenog istraživanja, održat će se od 4. do 6. svibnja 2026. godine na Tehničkom sveučilištu u Münchenu, u Njemačkoj. Konferencija okuplja istraživače, aktiviste i kreatore politika kako bi raspravljali o pouzdanim, odgovornim i pravednim praksama otvorenog istraživanja.
Glavne teme događanja uključuju prilagodbu otvorenog istraživanja različitim istraživačkim uvjetima, promicanje etike i društvene odgovornosti u znanstvenim praksama, korištenje umjetne inteligencije u potpori otvorenom istraživanju, kao i pravne i političke aspekte implementacije otvorene znanosti.
Više informacija i prijave dostupne su na poveznici.

CESSDA 50 – 50th Anniversary Conference
2026-06-16 - 2026-06-19 | Bergen, Norveška
Konferencija CESSDA 50, kojom se obilježava 50. obljetnica Konzorcija europskih arhiva podataka za društvene znanosti (CESSDA ERIC), održat će se od 16. do 19. lipnja 2026. godine u Bergenu, Norveška. Događanje okuplja istraživače, stručnjake za otvorenu znanost i upravljanje podacima, kreatore politika te predstavnike partnerskih institucija iz Europe i šire.
Središnja tema konferencije usmjerena je na utjecaj digitalne transformacije, otvorene znanosti i umjetne inteligencije na istraživačke prakse i njihovu povezanost s društvom. Poseban naglasak bit će stavljen na pouzdane, interoperabilne i relevantne podatke iz društvenih znanosti te na ulogu podatkovnih arhiva u kontekstu istraživačkih podataka.
Kroz program u trajanju od četiri dana, strukturiran prema strateškim stupovima CESSDA-e (2023.–2027.) sudionici će imati priliku razmotriti nasljeđe CESSDA-e te oblikovati zajedničku viziju budućnosti Europskog istraživačkog prostora.
Više informacija i prijave na poveznici.

14th International Conference on Ethics Education (IAEE2026)
2026-06-24 - 2026-06-26 | Amsterdam, Netherlands
IAEE2026 International Conference on Ethics Education održat će se od 24. do 26. lipnja 2026. u Amsterdamu, u prostoru De Bazel, a ovogodišnja tema glasi Shaping the future: educating responsible professionals. Događanje okuplja nastavnike, istraživače, stručnjake iz zdravstva, akademsku zajednicu i studente kako bi zajedno raspravljali o ulozi etike i odgovorne provedbe istraživanja (Responsible Conduct of Research, RCR) u oblikovanju budućih profesionalaca.
Sudionici će se baviti pitanjima poput razvoja moralnih kompetencija, očekivanih znanja i vještina u profesionalnom okruženju i načinima na koje formalno i neformalno obrazovanje može poticati odgovorno ponašanje. Posebna pozornost usmjerena je na nove izazove koje donose inovacije poput umjetne inteligencije, što otvara prostor za promišljanje budućih pristupa edukaciji iz područja etike.
Program uključuje pozvana predavanja stručnjaka, plenarne sesije i prilike za umrežavanje, dok je prvi dan rezerviran za interaktivne radionice, primjerice o etičkoj uporabi umjetne inteligencije u zdravstvu i obrazovanju, moralnoj deliberaciji ili treninzima otvorene znanosti i reproducibilnosti.
Otvoren je i poziv za sažetke, a rok za prijavu je 30. siječnja 2026. Teme pronađite na poveznici.
Više informacija pronađite na: https://amsterdamumc.eventsair.com/iaee-conference-2026
